ಶ್ರೀರಾಮರಕ್ಷಾಸ್ತೋತ್ರ
ಶ್ರೀ  ಬುಧಕೌಷಿಕಮುನಿ  ರಚಿಸಿದ  ಶ್ರೀರಾಮರಕ್ಷಾ  ಸ್ತೋತ್ರವಿದು
ಓಂ ಶ್ರೀ  ಗಣೇಶಾಯ  ನಮಃ ।  ಶ್ರೀ  ಗುರುಭ್ಯೋ  ನಮಃ |
ಅಸ್ಯ  ಶ್ರೀರಾಮರಕ್ಷಾ  ಸ್ತೋತ್ರ  ಮಂತ್ರಸ್ಯ  | ಬುಧಕೌಶಿಕ ಋಷಿಃ |
ಶ್ರೀ  ಸೀತಾರಾಮಚಂದ್ರೋ  ದೇವತಾ | ಅನುಷ್ಟುಭ್  ಛಂದಃ |
ಸೀತಾ  ಶಕ್ತಿಃ | ಶ್ರೀಮದ್ಧನುಮಾನ ಕೀಲಕಂ |
ಶ್ರೀರಾಮಚಂದ್ರ  ಪ್ರೀತ್ಯರ್ಥೇ ರಾಮರಕ್ಷಾ  ಸ್ತೋತ್ರ  ಜಪೇ  ವಿನಿಯೊಗಃ |

ಧ್ಯಾನಂ-
ಧ್ಯಾಯೇ  ದಾಜಾನುಬಾಹುಂ  ಧೃತಶರಧನುಶಂ  ಬದ್ಧ ಪದ್ಮಾಸನಸ್ಥಂ |
ಪೀತಂ  ವಾಸೋ  ವಸಾನಂ  ನಮಕಮಲದಳಸ್ಪರ್ಧಿನೇತ್ರಂ  ಪ್ರಸನ್ನಂ |
ವಾಮಾಂಕಾರೂಢ  ಸೀತಾ  ಮುಖಕಮಲಮಿಲಲ್ಲೊಚನಂ  ನೀರನಾಭಂ |
ನಾನಾಲಂಕಾರದೀಪ್ತಂ  ದಧತಮುರುಜಟಾಮಂಡಲಂ  ರಾಮಚಂದ್ರಂ ||

ಸ್ತೋತ್ರಂ-
ಚರಿತಂ  ರಘುನಾಥಸ್ಯ  ಶತಕೋಟಿ  ಪ್ರವಿಸ್ತರಂ |
ಏಕೈಕಮಕ್ಷರಂ  ಪುಂಸಾಂ  ಮಹಾಪಾತಕ  ನಾಶನಂ  || ೧ ||

ಧ್ಯಾತ್ವಾ   ನೀಲೋತ್ಪಲಶ್ಯಾಮಂ  ರಾಮಂ  ರಾಜೀವಲೋಚನಂ |
ಜಾನಕೀ  ಲಕ್ಷ್ಮಣೋಪೇತಂ  ಜಟಾಮಕುಟಮಂಡಿತಂ || ೨ ||

ಸಾಸಿತೂಣ  ಧನುರ್ಬಾಣ  ಪಾಣಿಂ  ನಕ್ತಂ ಚರಾಂತಕಂ |
ಸ್ವಲೀಲಯಾ  ಜಗತ್ರಾತು  ಮಾವಿರ್ಭೂತ  ಮಜಂವಿಭುಂ || ೩ ||

ರಾಮರಕ್ಷಾಂ  ಪಠೇಪ್ರಾಜ್ಞಃ  ಪಾಪಘ್ನೀಂ  ಸರ್ವಕಾಮದಾಂ |
ಶಿರೊ  ಮೇ  ರಾಘವಃ  ಪಾತು  ಭಾಲಂ  ದಶರಥಾತ್ಮಜಃ || ೪ ||

ಕೌಸಲ್ಯೇಯೊ  ದೃಶೌ  ಪಾತು  ವಿಶ್ವಾಮಿತ್ರಪ್ರಿಯಃ  ಶ್ರುತಿ |
ಘ್ರಾಣಂಪಾತು  ಮಖತ್ರಾತಾ  ಮುಖಂ  ಸೌಮಿತ್ರಿವತ್ಸಲಃ || ೫ ||

ಜಿಹ್ವಾಂ  ವಿದ್ಯಾನಿಧಿಃ  ಪಾತು  ಕಂಠಂ  ಭರತವಂದಿತಃ |
ಸ್ಕಂಧೌ  ದಿವ್ಯಾಯುಧಃ  ಪಾತು  ಭುಜೌ  ಭಗ್ನೇಶಕಾರ್ಮುಕಃ || ೬ ||

ಕರೌ  ಸೀತಾಪತಿಃ  ಪಾತು  ಹೃದಯಂ  ಜಾಮದಗ್ನ್ಯಜಿತ್ |
ಮಧ್ಯಂ  ಪಾತು  ಖರಧ್ವಂಸೀ  ನಾಭಿಂ  ಜಾಂಬವದಾಶ್ರಯಃ || ೭ ||

ಸುಗ್ರೀವೇಶಃ  ಕಟೀ  ಪಾತು  ಸಕ್ಥಿನೀ  ಹನುಮದ್ಪ್ರಭುಃ |
ಉರೂ  ರಘೂತ್ತಮಃ  ಪಾತು  ರಕ್ಷಃಕುಲ  ವಿನಾಶಕೃತ್ || ೮ ||

ಜಾನುನೀ  ಸೇತುಕೃತ್ಪಾತು  ಜಂಘೇ  ದಶಮುಖಾಂತಕಃ |
ಪಾದೌ  ವಿಭೀಷಣಶ್ರೀದಃ  ಪಾತು  ರಾಮೋऽಖಿಲಂ  ವಪುಃ || ೯ ||

ಏತಾಂ  ರಾಮಬಲೋಪೇತಾಂ  ರಕ್ಷಾಂ  ಯಃ  ಸುಕೃತಿ  ಪಠೇತ್ |
ಸ  ಚಿರಾಯುಃ  ಸುಖೀ  ಪುತ್ರೀ  ವಿಜಯೀ  ವಿನಯೀ  ಭವೇತ್ || ೧೦ ||

ಪಾತಾಳಭೂತಲವ್ಯೋಮಚಾರಿಣಶ್ಚದ್ಮಚಾರಿಣೇ |
ನ  ದೃಷ್ಟುಮಪಿ  ಶಕ್ತಾಸ್ತೇ  ರಕ್ಷಿತಂ ರಾಮನಾಮಭಿಃ || ೧೧ ||

ರಾಮೇತಿ  ರಾಮಭದ್ರೇತಿ  ರಾಮಚಂದ್ರೇತಿ  ವಾ  ಸ್ಮರನ್ |
ನರೋ  ನ  ಲಿಪ್ಯತೇ  ಪಾಪೈರ್ಭುಕ್ತಿಂ  ಮುಕ್ತಿಂ  ಚ  ವಿಂದತಿ || ೧೨ ||

ಜಗಜ್ಜೈತ್ರೈಕಮಂತ್ರೇಣ  ರಾಮನಾಮ್ನಾಭಿರಕ್ಷಿತಂ |
ಯಃ  ಕಂಠೇ  ಧಾರಯೇತ್ತಸ್ಯ  ಕರಸ್ಥಾಃ  ಸರ್ವಸಿದ್ಧಯಃ || ೧೩ ||

ವಜ್ರಪಂಜರನಾಮೇದಂ  ಯೋ  ರಾಮಕವಚಂ  ಸ್ಮರೇತ್ |
ಅವ್ಯಾಹತಾಜ್ಞಃ  ಸರ್ವತ್ರ  ಲಭತೇ  ಜಯಮಂಗಳಂ || ೧೪ ||

ಆದಿಷ್ಟವಾನ್  ಯಥಾ  ಸ್ವಪ್ನೇ  ರಾಮರಕ್ಷಾಮಿಮಾಂ  ಹರಃ |
ತಥಾ  ಲಿಖಿತವಾನ್  ಪ್ರಾತಃ  ಪ್ರಬುದ್ಧೌ  ಬುಧಕೌಶಿಕಃ || ೧೫ ||

ಆರಾಮಃ  ಕಲ್ಪವೃಕ್ಷಾಣಂ  ವಿರಾಮಃ  ಸಕಲಾಪದಾಂ |
ಅಭಿರಾಮಸ್ತ್ರಿಲೋಕಾಣಾಂ  ರಾಮಃ  ಶ್ರೀಮಾನ್ಸನಃ  ಪ್ರಭುಃ || ೧೬ ||

ತರುಣೌ  ರೂಪಸಂಪನ್ನೌ  ಸುಕುಮಾರೌ  ಮಹಾಬಲೌ |
ಪುಂಡರೀಕವಿಶಾಲಾಕ್ಷೌ  ಚೀರಕೃಷ್ಣಾಜಿನಾಂಬರೌ || ೧೭ ||

ಫಲಮೋಲಾಶಿನೌ  ದಾಂತೌ  ತಾಪಸೌ  ಬ್ರಹ್ಮಚಾರಿಣೌ |
ಪುತ್ರೌದಶರಥಸ್ಯೇತೌ  ಭ್ರಾತರೌ  ರಾಮಲಕ್ಷ್ಮಣೌ || ೧೮ ||

ಶರಣ್ಯೌ  ಸರ್ವಸತ್ತ್ವಾನಾಂ  ಶ್ರೇಷ್ಠೌ  ಸರ್ವಧನುಷ್ಮತಾಂ |
ರಕ್ಷಃಕುಲನಿಹಂತಾರೌ  ತ್ರಾಯೇತಾಂ ನೋ  ರಘೂತ್ತಮೌ || ೧೯ ||

ಆತ್ತಸಜ್ಜಧನುಷಾವಿಷುಸ್ಪೃಷಾವಕ್ಷಯಾಶುಗನಿಷಂಗಿನೌ |
ರಕ್ಷಣಾಯಮಮ  ರಾಮಲಕ್ಷ್ಮಣಾವಗ್ರತಃ  ಪಥಿ  ಸದೈವ ಗಚ್ಛತಾಂ || ೨೦ ||

ಸನ್ನದ್ಧಃ  ಕವಚಿ  ಖಡ್ಗೀ  ಚಾಪಬಾಣಧರೋ  ಯುವಾ |
ಗಚ್ಛನ್ಮರೋಥೋಸ್ಮಾಕಂ  ರಾಮಃ  ಪಾತು  ಸಲಕ್ಷ್ಮಣಃ || ೨೧ ||

ರಾಮೋ  ದಾಶರಥಿಶ್ಶೂರೋ  ಲಕ್ಷ್ಮಣಾನುಚರೋ  ಬಲಿ |
ಕಾಕುತ್-ಸ್ಥಃ  ಪುರುಷಃ  ಪೂರ್ಣಃ  ಕೌಸಲ್ಯೇಯೋ  ರಘೂತ್ತಮಃ || ೨೨ ||

ವೇದಾಂತವೇದ್ಯೋ  ಯಜ್ಞೇಶಃ  ಪುರಾಣಪುರುಷೋತ್ತಮಃ |
ಜಾನಕಿವಲ್ಲಭಃ  ಶ್ರೀಮಾನಪ್ರಮೇಯಪರಾಕ್ರಮಃ || ೨೩ ||

ಇತ್ಯೇತಾನಿ  ಜಪನ್ನಿತ್ಯಂ  ಮದ್ಭಕ್ತಃ  ಶ್ರದ್ಡಯಾನ್ವಿತಃ |
ಅಶ್ವಮೇಧಾಧಿಕಂ  ಪುಣ್ಯಂ  ಸಂಪ್ರಾಪ್ನೋತಿ  ನ  ಸಂಶಯಃ || ೨೪ ||

ರಾಮಂ  ದುರ್ವಾದಳಶ್ಯಾಮಂ  ಪದ್ಮಾಕ್ಷಂ  ಪೀತವಾಸಸಂ |
ಸ್ತುವಂತಿ  ನಾಮಭಿರ್ದಿವ್ಯೈರ್ನ  ತೇ  ಸಂಸಾರಿಣೋ  ನರಃ || ೨೫ ||

ರಾಮಂ  ಲಕ್ಷ್ಮಣಪೂರ್ವಜಂ  ರಘುವರಂ  ಸೀತಾಪತಿಂ  ಸುಂದರಂ |
ಕಾಕುತ್-ಸ್ಥಂ  ಕರುಣಾರ್ಣವಂ  ಗುಣನಿಧಿಂ  ವಿಪ್ರಪ್ರಿಯಂ  ಧಾರ್ಮಿಕಂ |
ರಾಜೇಂದ್ರಂ  ಸತ್ಯಸಂಧಂ  ದಶರಥತನಯಂ  ಶ್ಯಾಮಲಂ  ಶಾಂತಮೂರ್ತಿಂ |
ವಂದೇ  ಲೋಕಾಭಿರಾಮಂ  ರಘುಕುಲತಿಲಕಂ  ರಾಘವಂ  ರಾವಣಾರಿಂ || ೨೬ ||

ರಾಮಾಯ  ರಾಮಭದ್ರಾಯ  ರಾಮಚಂದ್ರಾಯ  ವೇಧಸೇ |
ರಘುನಾಥಾಯ  ನಾಥಾಯ  ಸೀತಾಯಾಃ  ಪತಯೇ  ನಮಃ || ೨೭ ||

ಶ್ರೀರಾಮರಾಮ  ರಘುನಂದನ  ರಾಮರಾಮ |
ಶ್ರೀರಾಮರಾಮ  ಭರತಾಗ್ರಜ  ರಾಮರಾಮ |
ಶ್ರೀರಾಮರಾಮ  ರಣಕರ್ಕಶ  ರಾಮರಾಮ |
ಶ್ರೀರಾಮರಾಮ  ಶರಣಂಭವ  ರಾಮರಾಮ || ೨೮ ||

ಶ್ರೀರಾಮಚಂದ್ರ  ಚರಣೌ  ಮನಸಾ  ಸ್ಮರಾಮಿ |
ಶ್ರೀರಾಮಚಂದ್ರ  ಚರಣೌ  ವಚಸಾ  ಗೃಣಾಮಿ |
ಶ್ರೀರಾಮಚಂದ್ರ  ಚರಣೌ  ಶಿರಸಾ  ನಮಾಮಿ |
ಶ್ರೀರಾಮಚಂದ್ರ  ಚರಣೌ  ಶರಣಂ  ಪ್ರಪದ್ಯೇ || ೨೯ ||

ಮಾತಾರಾಮೋ  ಮತ್ಪಿತಾ  ರಾಮಚಂದ್ರಃ  ಸ್ವಾಮೀ  ರಾಮೋ  ಮತ್ಸಖಾ  ರಾಮಚಂದ್ರಃ |
ಸರ್ವಸ್ವಂ  ಮೇ  ರಾಮಚಂದ್ರೋ  ದಯಾಳುರ್ನಾನ್ಯಂ ಜಾನೇನೈವ  ಜಾನೇ  ನ  ಜಾನೇ || ೩೦ ||

ದಕ್ಷಿಣೇ  ಲಕ್ಷ್ಮಣೋ  ಯಸ್ಯ  ವಾಮೇ  ಚ ಜನಕಾತ್ಮಜಾ |
ಪುರತೋ  ಮಾರುತಿರ್ಯಸ್ಯ  ತಂ  ವಂದೇ  ರಘುನಂದನಂ || ೩೧ ||

ಲೋಕಾಭಿರಾಮಂ  ರಣರಂಗಧೀರಂ  ರಾಜೀವನೇತ್ರಂ  ರಘುವಂಶನಾಧಂ |
ಕಾರುಣ್ಯರೂಪಂ  ಕರುಣಾಕರಂ  ತಂ  ಶ್ರೀರಾಮಚಂದ್ರಂ  ಶರಣಂ  ಪ್ರಪದ್ಯೇ || ೩೨ ||

ಮನೋಜವಂ  ಮಾರುತತುಲ್ಯವೇಗಂ  ಜಿತೇಂದ್ರಿಯಂ  ಬುದ್ಧೀಮತಾಂ  ವರಿಷ್ಠಂ |
ವಾತಾತ್ಮಜಂ  ವಾನರಯೂಥಮುಖ್ಯಂ  ಶ್ರೀರಾಮದೂತಂ  ಶರಣಂ  ಪ್ರಪದ್ಯೇ || ೩೩ ||

ಕೂಜಂತಂ  ರಾಮರಾಮೇತಿ  ಮಧುರಂ ಮಧುರಾಕ್ಷರಂ |
ಆರೂಹ್ಯ   ಕವಿತಾಶಾಖಾಂ  ವಂದೇ  ವಾಲ್ಮೀಕಿಕೋಕಿಲಂ || ೩೪ ||

ಆಪದಾಮಪಹರ್ತಾರಂ  ದಾತಾರಂ  ಸರ್ವಸಂಪದಾಂ |
ಲೋಕಾಭಿರಾಮಂ  ಶ್ರೀರಾಮಂ  ಭೂಯೋ  ಭೂಯೋ  ನಮಾಮ್ಯಹಂ || ೩೫ ||

ಭರ್ಜನಂ  ಭವಬೀಜಾನಾಮಾರ್ಜನಂ  ಸುಖಸಂಪದಾಂ |
ತರ್ಜನಂ  ಯಮದೂತಾನಾಂ  ರಾಮರಾಮೇತಿ  ಗರ್ಜನಂ || ೩೬ ||

ರಾಮೋ  ರಾಜಮಣಿಸ್ಸದಾ  ವಿಜಯತೇ  ರಾಮಂ  ರಮೇಶಂ  ಭಜೇ |
ರಾಮೇಣಾಭಿಹತಾ  ನಿಶಾಚರಚಮೂ  ರಾಮಾಯ  ತಸ್ಮೈ  ನಮಃ |
ರಾಮಾನ್ನಾಸ್ತಿ  ಪರಾಯಣಂ  ಪರತರಂ  ರಾಮಸ್ಯ  ದಾಸೋಸ್ಮ್ಯಹಂ |
ರಾಮೇ  ಚಿತ್ತಲಯಸ್ಸದಾ  ಭವತು  ಮೇ  ಭೋ  ರಾಮ  ಮಾಮುದ್ಧರ || ೩೭ ||

ಶ್ರೀರಾಮ ರಾಮ ರಾಮೇತಿ  ರಮೇ  ರಾಮೇ  ಮನೋರಮೇ |
ಸಹಸ್ರನಾಮ  ತತ್ತುಲ್ಯಂ  ರಾಮನಾಮ  ವರಾನನೇ || ೩೮ ||

|| ಇತಿ  ಶ್ರೀ  ಬುಧಕೌಶಿಕಮುನಿ  ವಿರಚಿತಂ  ಶ್ರೀರಾಮರಕ್ಷಾ  ಸ್ತೋತ್ರಂ  ಸಂಪುರ್ಣಂ ||
|| ಸೀತಾಪತಿ  ಶ್ರೀರಾಮಚಂದ್ರಾರ್ಪಣಮಸ್ತು ||

ನೋಡಿ
 .ಶ್ರೀರಾಮರಕ್ಷಾಸ್ತೋತ್ರ
 .ಆದಿತ್ಯಹೃದಯಂ
 .ದಕ್ಷಿಣಾ ಮೂರ್ತಿ ಸ್ತೋತ್ರಮ್
೩.ದುರ್ಗಾಸ್ತುತಿ

ಪರಿವಿಡಿ

ಉಲ್ಲೇಖ
 ವಿಕಿಸೋರ್ಸ್ ಪುಟಗಳು ಸ್ತೋತ್ರಗಳು.